**Litér Község Önkormányzat Képviselő-testületének**

**…/2016. (XI…..) Önkormányzati rendelete a**

**4/2015.(II.27.) számú szociális és gyermekvédelmi igazgatásról és ellátásokról szóló rendeletének módosításáról**

Litér Község Önkormányzatának Képviselő-testülete a szociális igazgatásról és a szociális ellátásokról szóló 1993. évi III. törvény 32. § (3) bekezdésében, 25 § (3) bekezdés b) pontjában, 32. § (1) bekezdés b) pontjában, 132. § (4) bekezdés g) pontjában, a gyermekek védelméről és a gyámügyi igazgatásról szóló 1997. évi XXXI. törvény 29. § (1)-(2) bekezdéseiben kapott felhatalmazás alapján, a Magyarország helyi önkormányzatairól szóló 2011. évi CLXXXIX. Törvény 13 § (1) bekezdés 8. a) pontjában meghatározott feladatkörében eljárva a következőket rendeli el:

**1. §** Litér Köszég Önkormányzat Képviselő-testületének a szociális és gyermekvédelmi igazgatásról és ellátásokról szóló 4/2015. (II.27.) önkormányzati rendelet (a továbbiakban: Rendelet) 2. § (1) a) bekezdése helyébe a következő rendelkezés lép:

*2.§ (1) a) a halott eltemettetéséhez kért települési támogatás, gyermek születése kapcsán kért települési támogatás, köztemetés elbírálása, az egészségi állapot megőrzését jelentő szolgáltatások költségeihez való részbeni hozzájárulás, ápolási támogatás, rendkívüli települési támogatás, lakhatáshoz kapcsolódó rendszeres kiadások támogatása a polgármester,*

*b) krízishelyzet kialakulása esetén a rendkívüli települési támogatás a Humán Értékek Bizottság hatáskörébe tartozik.*

**2. §** Litér Köszég Önkormányzat Képviselő-testületének a szociális és gyermekvédelmi igazgatásról és ellátásokról szóló 4/2015. (II.27.) önkormányzati rendelet (a továbbiakban: Rendelet) 10. § (1) bekezdése helyébe a következő rendelkezés lép:

*10. § (1) Települési támogatás formái*

 *a) Rendszeres települési támogatás:*

*aa) lakhatáshoz kapcsolódó rendszeres kiadások támogatása,*

*ab) egészségi állapot megőrzését jelentő szolgáltatások költségeihez való részbeni hozzájárulás,*

*ac) gyermekek családban történő gondozásának költségeihez való hozzájárulás (gyermekek étkezési támogatása), és*

*ad) ápolási támogatás.*

*b) Rendkívüli települési támogatás:*

*ba) létfenntartást veszélyeztető rendkívüli települési támogatás,*

*bb) időszakosan létfenntartást veszélyeztető rendkívüli települési támogatás,*

*bc) elhunyt személy eltemettetésének költségeihez való hozzájárulás,*

*bd) köztemetés,*

*be) gyermekek családban történő gondozásának költségeihez való hozzájárulás (tanköteles gyermekek tanszer, tankönyv ellátásának támogatása),*

*bf) születési támogatás.*

**3. §** *A Rendelet 16.§ -a hatályon kívüli helyezésre kerül.*

**4. §** *A Rendelet 22. §-a hatályon kívüli helyezésre kerül.*

**5.§** Jelen rendelet a kihirdetést követő nap lép hatályba.

 Szedlák Attila Bencze Éva

 polgármester jegyző

**Litér Község Önkormányzat Képviselő-testületének**

**a szociális és gyermekvédelmi igazgatásról és ellátásokról szóló**

**4/2015. (II.27.) önkormányzati rendelet módosításáról szóló**

**indoklása és hatástanulmánya**

**INDOKLÁS**

Litér Község Önkormányzatának Képviselő-testülete- a szociális igazgatásról és a szociális ellátásokról szóló 1993. évi III. törvény 32. § (3) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. Törvény 13 §. (1) bekezdés 8. pontjában meghatározott feladatkörében eljárva módosította szociális rendeletét.

Litér Község Önkormányzata a következő években jelentős adóbevételtől esik el, ezért a szociális ellátások esetében kivezetésre kerül a települési szilárd hulladék közszolgáltatási díj megfizetésének támogatása és a tankönyvtámogatás.

**HATÁSVIZSGÁLAT**

**A hatásvizsgálat során vizsgálva volt:**

**Társadalmi, gazdasági, költségvetési hatás:**

- társadalmi hatása: kevésbé jelentős a tankönyvtámogatást kérelmezők körénben, ellenben a hulladékszállítást igénybe vevőknél növekszik a havi kiadás.

- gazdasági hatása: az önkormányzat saját bevételeire jelentős

**Környezet-és egészségügyi hatása:**

A rendelet felülvizsgálatának környezetvédelmi és egészségügyi hatása nincs.

**Adminisztratív terheket befolyásoló hatás:**

A rendelet módosításának minimális adminisztratív terheket befolyásoló hatása van.

**Jogszabály megalkotásának szükségessége, a jogalkotás elmaradásának várható következménye:**

A rendelet felülvizsgálatát a 2017. évi költségvetés elkészítése indokolta.

**Személyi, szervezeti, tárgyi és pénzügyi feltételei:**

A rendelet alkalmazásához szükséges személyi, szervezeti és tárgyi feltételek adottak.

**Litér, 2016. november 14.**

 **Bencze Éva**

 **jegyző**